Rudolfo A. Anaya
Store norske leksikon,Språk og litteratur,Litteratur i verden,Nord- og Mellom-Amerikas litteratur,USAs litteratur,USAs litteratur 1950-2000
Rudolfo A. Anaya var en amerikansk forfatter og professor fra New Mexico, en av chicano-litteraturens «fedre». Anaya har skrevet omkring 15 romaner, foruten en rekke essayer som fokuserer på det amerikanske sørvest og den meksikanske kulturarven i denne delen av USA.
Hans første roman, Bless Me, Última, kom ut i 1972. Det er en magisk-realistisk bildungsroman som umiddelbart tok plass i den meksikansk-amerikanske, og siden amerikanske, kanon av tekster som handler om det å vokse opp med og i flere kulturer. Ellers kan nevnes Tortuga (1979), novellesamlingen The Silence of the Llano (1982) og detektivromanene Albuquerque (1992) og Zia Summer (1996).I alle Anayas bøker finner vi et fokus på hvordan individer lever med og løser konflikter som bunner i kulturkollisjoner og uavklarte forhold til fortiden og dens traumer. Disse spørsmålene er uløselig knyttet til det sørvestlige USAs landskap og historie, og Anaya regnes av mange som dette områdets fremste kronikør. Les mer i Store norske leksikon USAs litteratur